JohanHeinsen/ENO huggingface dataset:
Viborger Samler, 1846-09-28
Naar Augsb. Allg. Zeit. hertil knytter den bemærkning, at the Times er et saadant Vendekaabe=Blad, at man tør haabe, at Journalen snart vil stille sig paa Tydsklands Side, og naar Allg. Zeit., for at bestyrke dette Haab, udhæver, at den store engelske Journal, der nu larmer over Forbindelsen imellem Frankerig og Spanien, endnu for faa Dage siden Jntet havde at indvende imod Hertugen af Montpensters Giftermaal, da fortjener det vel at udhæves, at the Times's Sympathie for Danmark ikke er fra idag eller igaar, men at det netop var denne Journal, der i Aaret 1807 stemplede Englændernes Tog til Sjælland med Navnet af et Røvertog. Underhuusmedlemmet Ewart, en af Ordførerne for den forandrede Ligning af Skattebyrderne, vil i næste Session foreslaae Nedsættelsen af en stor Comitee, der skal undersøge om en directe Beskatning ikke er at foretrække for den indirecte. Dette Forslag vil bevirke at Striden om directe og indirecte Beskatning maa komme til Udbrud.
Viborger Samler, 1846-09-28
Naar man erindrer sig, at Accisen for 25 Aar siden endnu indbragte 24 Mill. Lstl., og at den ved successive Ophævelse af mange meere eller mindre utaalelig blevne Afgifter er nedsjunken til det halve Beløb, saa kan man umulig skuffe sig om denne fremskridende Omvæltning: de indirecte Afgifters System trykker altfor haardt og trykkende paa Masserne i Forhold til den store Besiddelse. Denne Sandhed har man erkjendt, og man vil see sig nødsaget til at handle i Overeensstemmelse med denne erkjendte Sandhed. Democratiets Stræben er noksom betegnet; Aristocratiets Magt skal brydes, og Seieren i Kornlovspørgsmaalet var kun Jndtagelsen af den første Skandse; nu bliver det saa meget lettere at trænge ind i Fæstningen.
Viborger Samler, 1846-09-28
London, den 22de Septbr. Gen. Cabrera ankom hertil den 18de om Morgenen og Don Carlos ældste Søn (Greven af Montemolin) den 20de om Morgenen. Sidstnævnte iagttager det strengeste Jncognito; Cabrera derimod skal have havt Audience hos en stor europæisk Magts Gesandt. Man vil vide, at Don Carlos skal i en hidtil ikke publiceret Proclamation have hentydet paa en Nærmelse til Esparteristerne, men at Espartero skal vise sig aldeles utilbøielig til paa Ny at befatte sig med den spanske Politiks Anliggender. J en tidligere Proclamation, udstedet i Bourges den 12te Septbr., opfordrer Don Carlos's Søn Spanierne til at understøtte ham tilat opfylde den paa ham hvilende Forpligtelse (naturligviis, at gjøre Spanien lykkeligt). Han kjender ingen Partier, han vil give tidsmæssige Jnstitutioner, beskytte Religionen, Rettens fri Udøvelse, respectere Eiendomsretten, sammensmelte Partierne m. m. m.
Viborger Samler, 1846-09-28
En af Times's Parisercorrespondenter vil vide, at Dronning Victoria har i en Skrivelse til Ludvig Philip udtalt sig i levende Udtryk imod Hertugen af Montpensiers Giftermaal, der er imod det Løfte, som Kongen i forrige Aar, directe eller indirecte, har givet i Eu Fra Paris meldes, at Dronningen i egenhændig Skrivelse har tilmeldt Kong Ludvig Philip om, at hun ikke kunde aflægge det aftalte Besøg paa Slottet i En Spanien. En telegraphisk Depesche fra Madrid melder, at Cortes med Undtagelse af 1 Stemme (159 Procuradores imod 1) har antaget en Adresse, hvorved Cortes billige de dem af Regjeringen meddeelte Ægteskabs forslag.
Viborger Samler, 1846-09-28
Jnfanten Don Enrique har fra Gent udstedet en tilde spanske Cortes adresseret Protest imod de Thronrettigheder, som man maatte tilstaae Hertugen af Montpensters eventuelle Børn.
Viborger Samler, 1846-09-28
Frankerig. Paris, den 21de Septbr. De nyeste spanske Forhold sysselsætte hele Pressen. Journ, des Debats iagttager en rolig holdning ligeoverfor de engelske Journalers plumpe og uværdige Angreb, Den store Frihed, Grev Montemolin nød, gjorde ham det let at undvige. Om Mandagen kjørte han i Almindelighed ud; Vognen kom tilbage med samme Antal Personer. Da Præfecten blev urolig den følgende Dag, og indfandt sig i Grevens Bopæl, afviste man ham under det Foregivende, at Greven var upasselig, og saaledes opholdt man ham indtil Onsdag Eftermiddag, da man tilmeldte ham at Prindsen var undvegen.
Viborger Samler, 1846-09-28
Jndenlandske Efterretninger. Conferentsraad, Cancellideputeret M. Lange, er udnævnt til Overpræsident for Staden Kjøbenhavn. (Forl.)
Viborger Samler, 1846-09-28
Hs. Maj. Kongen skal, ifølge Hamb. Corresp., den 19de om Eftermiddagen være ankommen til Kiel. Det af Professorerne ved Kiels Universitet udarbeidede Memorial angaaende Kongens aabne Brev er bleven Hs. Majestæt meddeelt i Manuscript, og har paadraget sig Sammes allerhøieste Mishag.
Viborger Samler, 1846-09-28
Leiren ved Lyckstedt er nu begyndt. Den 22de Septbr. skulde Tropperne rykke i Leir og Cantonnement.
Viborger Samler, 1846-09-28
Paa sin Fødselsdag holdt Hs. M. Kongen om Formiddagen Revne over det iaar særdeles talrigt til Pløen beordrede Militair, siden var Cour paa Slottet og derefter Taffel og Bal. Ved Couren fandt nogle Forfremmelser Sted. Kongen skal tilsyneladende have været meget munter. Hds. M. Dronningen var den 15de om Aftenen sildigt, kommende fra Augustenborg, indtruffen til Pløn. Paa hele Routen var hun bleven modtaget med megen Enthusiasme. Kongen modtog sin Gemalinde ved Slottets Portal og udbragte ved Taffelet Hs. Majestæts Sundhed paa en meget hjertelig Maade. (H. Corresp.
Viborger Samler, 1846-09-28
Hamb. Corresp." har ladet sig melde fra Kjøbenhavn, at Hs. M. Kongen har ved en Skrivelse opfordret Prinds Christian af Glücksborg, Capitain i Garden tilhest, til at erklære sig om den af hans Broder, Hertugen, i den Glücksborgske Linies Navn nedlagte Protest imod det aabne Brev, ligesom Kongen tillige skal have gjort Prindsen opmærksom paa de Conflicter, hvori han som Officier i den danske Armee, træder, saafremt han ikke bestemt erklærer sig imod de af Hertugen tagne Skridt. Prindsens Beslutning kjender man endnu ikke; han skal have raadført sig med Statsministeren, Grev Reventlow-Criminil. Prindsen er Svigersøn af Landgreve Wilhelm af Hessen. (Aalb. Av.)
Viborger Samler, 1846-09-28
Altona, den 4de Septbr. Jfølge Hs. Maj. Kongens allerhøieste Resolution af 14de Septbr. er Præsidenten for den slesvig-holsteenske Regjering, Kammerherre, v. Scheel, foreløbig udnævnt til at varetage Departements forretningerne i Statholderskabet i Hertugdommet Slesvig og Holsteen og Gouvernementet Nord- og Syd=Dil marsken.
Viborger Samler, 1846-09-28
Den slesvigholsteenske Regjering har udstedt følgende Recript angaaende Folkeforsamlinger: "Politiøvrighederne i Hertugdømmerne Slesvig og Holsten bliver det herved paalagt strax at forsyne Regjeringen med de fornødne oplysende Efterretninger om alle offenlig afholdte Forsamlinger, som gjøre disse Landes statslige Forhold til Gjenstand for deres Forhandlinger, saavelsom om alle mulig stedfindende politistridende Optrin og Tilfælde, der staae i Forbindelse med de nuværende politiske Tidsbegivenheder, og Landstilstande".
Viborger Samler, 1846-09-28
Om den paa Hs. Maj. Kongens Fødselsdag paa Slottet i Pløen udstedte allerhøieste Bekjendtgjørelse, hedder, det i Alt. Mercur af 21de De. "Vore Læsere ville deraf med taknemmelig Glæde have erfaret, at det er Hs. Majestæt Kongens allernaadigste Villie, "at Hertugdom met Holsteen ikke skal adskilles fra Hertugdømmet Slesvig, samt at Hertugdommet Holsteen i Særdeleshed, erklæres for et selvstændigt Hertugdomme." Heraf see vi da, at enhver Udlæggelse af det kgl. aabne Brev og af det i den allerhøieste Meddelelse til Stænderne forekommende Udtryk Fællesstat, (Gesammtstaat), i Særdeleshed Hertugdømmet Holsteens Stilling som et selvstændigt Herredømme for nærtrædende, vil være at ansee som Hs. Maj. Kongens Villie aldeles modstridende. Den allerh. Bekjendtgjørelse vil desaarsag udentvivl ikke undlade at berigtige de forskjellige udbredte Anskuelser, og paa Hertugdømmerne selv at yttre en i høi Grad heldbringende og beroligende Virkning. (Altona Mercur, dette fra Regjeringens Side saa uendelig meget begunstigede Blad, der hidtil var utaknemmeligt nok til at lade sig bruge som et af Slesvig=Holsteinismens ivrigste Organer, synes overhovedet nu paa den allerseneste Tid at være bleven noget bedre belært.) – Kieler Correspondents-Blad kan ikke begribe hvad det er for "Jrrthumer, i Hertugdømmerne, som skulle berigtiges ved den allerhøieste Bekjendtgjørelse.
Viborger Samler, 1846-09-28
Regjeringens Mening er vel ellers, – siger Bladet at der er bleven troet i Landet, at det aabne Brev vilde sønderrive Hertugdommerne Slesvigs og Holsteens hidtilværende Forbindelse og ophæve Holsteens Forhold til det tydske Forbund.
Viborger Samler, 1846-09-28
Man fortæller om Prindsen af Augustenborg, at da han fik sin Afsked sagde han: "Nu er min Pung lettere, men mit Hjerte med!" – Da der nys paa Noer var Tale om Prinds Friedrichs Afskedigelse, yttrede Prindsessen, sig med hiin franske Konges Ord: "Hellere miste og offre Alt, kun ikke Æren! To og en Fierding-Miil østen for Haderslev, i det lille Belt, i Nærheden af Aarssund, ligger Øen Aarø, efter hvilken bemeldte Post- og Færgegaard fører Navn. Denne Ø er befolket af c. 36 Familier, som beboe 6 Gaarde, 12 saakaldte Landboler og 18 jordløse Huse.
Viborger Samler, 1846-09-28
For tre Aar siden blev Øen hjemsøgt af en gruelig Plage, idet den paa engang blev oversvømmet af en uhyre Mængde Rotter af et eget Slags, som man formodentlig kan antage for Vandrerotter. De ere blaaladne, have imod Reglen en kort Hale, lange gule, af Munden fremstaaende Tænder. De stakkels Beboere svæve i største og vistnok begrundet Frygt for, at Øen vil blive ødelagt af den graadige Yngel, der navnlig i Sommer har tiltaget i en frygtelig Grad og viser sig millionsviis baade over og under Jorden og truer med at underminere hele Øen. Disse Dyr ynde, ligesom Muldvarpen, at grave sig Gange under Jordstorpen, hvor de hist og her anlægge Forraadskamre og hvor man ved at nedgrave ofte finder Korn i Skjeppeviis. Sæden paa Marken har derfor i Sommer ogsaa lidt overmaade meget, ikke alene ved disse Plyndringer, men ogsaa ved de under Jorden opstaaede Udhulinger, der have havt Kornets og Græssets Omfalden og Henviisning til Følge. Foruden paa Korn og Græs have disse Rotter anrettet en frygtelig Ødelæggelse blandt Kartoflerne, som de have opædt i Jorden paa Marken; endvidere have de ruineret Markernes levende Hegn ved at udhule Digerne og overgnave Træernes Rødder, ligesom de overhovedet angribe og fortære Alt i Planteriget. Den paa Øen værende store Mose vrimler af Rotter som en Myretue, og her synes de at ville danne et Hovedqvarteer, dog have de ogsaa begyndt at trænge ind i Husene, hvor endog Menneskene, især Børn, ikke ville blive forskaanede for deres gavende Tænder, naar det ved Vintertide brister udenfor for Fødemidler for dette talløse Utøi. Skulde nogen Menneskeven kjende et virksomt Raad til Fordrivelse af disse Dyr, da vilde det være en Velgierning at fremkomme dermed, og er Dannevirkes Udgiver rede til at tage derimod til videre Meddelelse. (Dv.) Diborg. De særdeles mange Ordensdecorationer i Anledning af Hs. Majestæt Kongens Fødselsdag ville blive anførte i Avisen imorgen. Kun ville vi idag anføre, at Lærer ved Borgerskolen i Viborg, R. Christensen, er bleven udnævnt til Dannebrogsmand.
Viborger Samler, 1846-09-28
Udnævnelser. Under 15de September er Valget af Cand. theol. A. B. H. C. W. Erich til Diaconus i Petersdorf paa Femmern stadfæstet. Under 18de d. M. har Hs. Maj. allern, udnævnt Efterfølgende til Kammerherrer, nemlig: Hofjægermester C. F. B. Brun til Kraagerup; Kammerjunker, Deputeret i Generaltoldkammer- og Commerce-Collegiet W. C. C. Grev Sponneck, R. af D.; Amtmand over Rendsborg Amt, J. D. v. Cossel, Kammerjunker, Amtmand over Flensborg Amt C. L. v. Warnstedt, R. af D.; Kammerjunker, Oberstlieut., Postmester i Jtzehoe G. F. v. Krogh. Under f. D. er Capitain Barfred, R. af Db. og Toldinspecteur i Frederikshavn, allern, udnævnt til Generalkrigscommissair med Rang i 3die Klasse Nr. 8. Under 22de f. M. er Sognepræst for Hollt Menighed under Øfjeldene i Rangarvalle Syssel i Island, M. Johnsen, beskikket til Sognepræst for Odda Menighed i samme Syssel.
Viborger Samler, 1846-09-28
Ledige Embeder. Told- og Consumtions-Jnspecteur Embedet i Middelfart. Gage 950 Rbd. foruden Procentandeel, der har udgjort circa 180 Rbd. aarlig. Den der Ansættende skal være forpligtet til at underkaste sig de Forandringer i Embedet som i Tiden maatte findes hensigtsmæssige. – Birkeskriver-Embedet i Mogeltønder Ballum Birk.
Viborger Samler, 1846-09-28
Kjøbenhavns Børs-Cours, den 22de Septbr. Hamborg 2 M. - a vista 197 1/2. Bank-Disconto 4 pCt. Dito paa Banco=Vexler 4 pCt. Norske Speciessedler 197 Rbd. Sedl. (Kjøbere). 4 pCt. Kgl. Obligationer (uden Rente) 104 1/2 a 104 3/4 Rbd. S. Nationalbank=Actier 1775 Rbd. i r. S. Roeskilde Jernbane=Actietegning 108 1/2 a 109 1/2 Rbd. i r. S. (Nationalbank=Actiernes Priis er med det fra 1ste August f. A. paaløbende Udbytte.)
Viborger Samler, 1846-09-28
Handels-Efterretninger. Londonerkornmarkedet, den 21de September. Det smukke, tørre Veirlig, der hindrede Landmændene i at paabegynde de nye Markarbeider, og de uventede høie Hvedepriser have foranlediget hine til at tærske med Jver. De derved forøgede Tilførsler bevirkede en Stillestaaen i Hvedeprisernes Stigen, men det bestandige Spørgsmaal efter Bondhvede til Frankerig, Efterretningerne om Kartoffelsygen og de stigende Priser paa Contimentet bragte atter Priserne til at stige. Paa Markedet idag afsattes den rigelige Tilførsel af Hvede rask med en Avance af 1 a 2 sk. pr. Qvtr. For Bondhvede og svømmende Hvede er vort Marked blottet, endskjøndt der er stærkt Spørgsmaal derefter. Byg maa noteres 1 sk. lavere; Erter 2 sk. dyrere. Havre uforandret; Mais stiger i Prisen.
Viborger Samler, 1846-09-28
Hamborgermarkedet, den 25de Septbr. Af Hvede falbydes. kun lidt, da Eierne forlange for høie Priser, og Kjøberne ikke ville tilstaae disse. Rug er solgt til høiere Priser, dog var Stemningen med Hensyn til denne Artikel og til Hvede ikke saa stor som i forrige Uge. J Byg har stor Omsætning fundet Sted dog har man maatte nedsætte Prisen. Havre uforandret i Prisen. Rapspriserne holdes for høit, saa at kun nogle Partier ere opkjøbte.
Viborger Samler, 1846-09-28
Agger Kanals Skibsliste. Jndk. den 14de September: T. Andersen fra Mandahl til Struer med Trælast, J. Rosenvold fra dito til dito med dito, O. T. Olsen fra dito til Nykjøbing med Bord og Planker. Den 18de: M. Nielsen fra Lillesand til Lemvig med Trælast. Den 19de: O. Aanensen fra Christiansand til Thisted med dito. Den 21de: H. P. Mortensen fra Newcastle til Struer med Steenkul og Slibesteen. - Udg. den 17de: M. A. Frost fra Thisted til Altona med Smør og saltede Huder, N. S. Springborg fra Struer til Bremen med Kornvarer og Smør, H. C. Ulrichsen fra Skive til Mandahl med Smør og Kornvarer. Den 18de: N. A. Frost fra Lemvig til Altona med Smør. Den 20de: A. J. Clementsen fra Nykjøbing til England med Havre, P. Stahl fra Thisted til London med Havre, S. S. Mortensen fra Nykjøbing til England med dito, C. Brockdorff fra Skive til Norge med Ballast, N. Ankersen fra Struer til Altona med Smør og Rug, H. Tønnesen fra dito til Christiansand med Smør, T. Tønnesen fra dito til Mandahl med dito og Kornvarer. Den 21de, O. T. Olsen fra Skive til dito med dito og dito.
Viborger Samler, 1846-09-28
Reisende med Dampskibet "Chr. VIII." fra Kallundborg, til Aarhuus, den 23de September: Baron Zeuthen, Grev Schulin, Kammerjunker Castenskjold, Bygmester Møller med Kone, Fuldm. Lund, Møller Rodkiær, Handelsbetjent Andersen, C. Müllertz. Fra Samsø Handelsbetjent Mundt. Med Samme fra Aarhuus til Kallundborg, den 24de De. Justitsraad Liebenberg, Krigsassessor Ebbesen, Pastor St.St. Blicher, Proprietair Busch med Datter, Cand. de Coninck, Bogtrykker Wissing, Postfuldm. Andersen, Handelsreisende Seiling, Pastor Christensen, Portraitmaler Holm, Fuldmægtig Wilnau, Cand. Plesner, Student Glud.
Viborger Samler, 1846-09-28
Med Dampskibet "Jris" fra Kjøbenhavn til Aarhuus, den 26de September: Hr. von Holstein=Rathlou med Søster, Capt. v. Nickolin med Frue, Justitsraad Foss med Datter, Planter Foss, Capt. og Consumtionsforvalter Sletting med Frue og Barn, Pastor Wagtmann med Moder og Søster, Consul Sørensen, Fuldm. Sandberg, Kbm. Hoff, Bundtmager Mortensen, Landmand Pontoppidan, Uhrmager Jensen, Skibscapt. Withusen med Kone, Proprietair Lacour, Jfr. Levin, Elev i det kongl. Capel Kindler, Skolelærer Rasmussen, Kjøbm. Mühlenstedt, Landm. Schmidt og M. Krieger, Mad. Carstensen, Kbm. Woldemar med Søster, Mad. Rosenberg, Meyer og Trolle, Kjøbmand Stellfeldt, Jfr. Stilling, Kbm. Meulengracht, Forp. Knudsen, Frøkenerne Hansen, Kbm. C. Juul, Handelsreisende Petersen, Exam. juris Wohnsen, Jfr. Foght, K. Schibye, Smedemester Christensen med 2 Døttre, Student Sadolin, Jfr. K. Friis, Frøken Mantzius, Cand. Nyholm, Mad. Wolff, Sophie Brohm, Frøkenerne Seidelin og L. Wisby, Snedker Petersen med Kone, Gaardmand Sørensen, Gartner Beck. Jalt 74 Passagerer.
Viborger Samler, 1846-09-28
Med Dagvognen fra Viborg til Aarhuus, den 27de De. Cand. theol. Faber, Provisor Faber, J. P. Handberg, Proprietair Kornerup, Jfr. Kornerup, Hr. Nielsen, Frøken Blom, Hr. Jensen, Mad. Dændler med Søn.
Viborger Samler, 1846-09-28
Døde. Kjøbenhavn: Afgangne Oberst af Jnfanteriet, C. F.v. Gruner, Ridder af D. og Domd., 74 Aar; forhenv. Sognepræst for Rudkjøbing og Skrøbelov Menigheder, Amtsprovst Hans Peter Egede Lund, 77 Aar; Ellen Sørensen, f. Jensen, 51 Aar; Handelsbetjent Søren Alrum, 22 Aar; Katrine Maria Nielsen, f. Zigler; Trompeter ved det borgerlige Artilleri, Franz Conrad Sommer 74 Aar; Værtshuusholder Nielsens Hustru, Mette Marie f. Thorsen; Skomagerm. og Liigbærer, Johan Jacob Lund, 42 Aar; Stolem. Carl Frederik Dato, 26 Aar; - Frederiksværk: Karen Oline Pedersen. - Helsingør. Carl Wilhelm Jensen Tystofte. - Skovsboe, Jda Sophie Wilh. Louise Berg, f. Haxthausen, 26 Aar. - Næstved: Conradine Sophie Kampmann, f. Addit. - Odense: Skomagermester J. Bruun, 71 Aar. - Ringkjøbing: Værtshuusholder Villads Lauridsens Enke, Karen Pedersen, 65 Aar. - Horsens; Aarhuus: Cathrine. Johanne Lam; f. Petersen, 81 Aar; Dorothea Fenger, f. Buhl, 65 Aar. - Østergaard: Enke efter Sognepræst Brandt i Gamtofte i Fyen, Mad. Christiane Magdalene, f. Haasum. - Randers, Mad. Sara Moses Jacob, f. Levy, 65 Aar.
Viborger Samler, 1846-09-28
AVERTISSEMENTS. At det den 23de Dennes behagede Ham, der raader for Liv og Død, at bortkalde min kjære, trofaste Hustru Caroline Thøgersen, født Pedersen, i hendes 46de Aar, maa jeg herved med dyb Hjertesorg bringe til fraværende Slægtninges og Venners Kundskab. I henved 27 Aar forundtes det os at leve sammen, og leve lykkeligt, thi hun var den kjærlige, omhyggelige, virksomme og retskafne Huusmoder, og Enhver der har kjendt den Hensovede, veed derfor hvor smerteligt det Tab er, som jeg og vor Søn samt den Afdødes gamle, 76 aarige Moder, ved hendes saa tidlige Bortgang have lidt. Søndergaard ved Viborg, den 25de September 1846. S. Thøgersen.
Viborger Samler, 1846-09-28
Ved min Afreise herfra undlader jeg ikke at bekjendtgjøre, at de der maatte have nogen Fordring paa mig saavelsom de der staae i min Debet, derom ville behage at henvende sig til Hr. Dragheim. Bjørn, Viborg, den 15de Septbr. 1846. Garver.
Viborger Samler, 1846-09-28
At Søndags= eller Aftenskolen for Haandværksvende tager sin Begyndelse den 1ste October, saafremt et tilstrækkeligt Antal inden denne Tid melde sig, tillader jeg mig at bekjendtgjøre. C. Krogh.
Viborger Samler, 1846-09-28
Bortforpagtning. Torsdagen den 15de October d. A., Formiddag Kl. 11, bliver paa Grenaa Raadstue ved een eneste offentlig Auction opbudt Bortforpagtningen paa 8 Aar, fra 1ste Mai 1847 af, Katholm Hovedgaards Avling, Meieri, Skæferi og Vandmølle. Gaardens Areal er henved 900 Tdr. Land, hvoraf 160 Tdr. Eng, for en Deel overrislede. Der avles circa 500 Læs Enghøe. En stor Deel af Gaardens Marker er i de senere Aar merglet. Besætningen er 200 Køer og 600 Stkr. Merinos Faar, der blive at forøge til 800 Stkr. De trykte Forpagtnings-Conditioner ere henlagte paa flere Kjøbstæders største Gjæstgivergaarde. Nærmere Oplysninger meddeles og Eiendommen paavises af Eieren paa Katholm pr. Grenaa i Randers Amt.
Viborger Samler, 1846-09-28
Efter min sidste Jndkjøbsreise er mit Lager bleven betydelig forøget i alle Gente, saasom: Et smukt Partie uldne Kjole & Kaabetøier, saavel i heel som i halv Uld, et smukt Udvalg uldne & klare Mouseliner, Sirtser & Meubelfirtser i forskjellige Breder og Fiinheder, trykkede, pressede, couleurte & hvide Shirtings, Hamp lærreder, Halvlærreder, bleget Stouts, Jris & DoublasLærreder, Tvistlærreder til 14, 16 a 18 sk. Alen, Cambringe i forskjellige Fiinheder, Jaconets, glatte & brocherede Linons, Damastes Bordduge & Theeduge med Servietter, fine Lærreds Lommetørklæder, Bolster i forskjellige Mønstre, et Udvalg af Wiiner-, Uldne & Tapii-Shawler, Silke=Kravetørklæder, & Kravebaand samt Linons=Kraver, & Manschetter. Endvidere anbefales: Et smukt Partie Does & Bukskin, samt Siberienne & Klæde, Silkefløiels=, Silke= & Casimirs=Vestetøier, Escharps og meget gode sorte Silketørklæder, Halvsilke & Bomulds Lommetørklæder, som Alt sælges meget billig af C. J. Skovgaard. i Skive. Kartofler kan sælges tilA. W. Sandberg.
Viborger Samler, 1846-09-28
Paa Landeveien fra Hobroe til Hornumvasehuus er fundet et Sølvlommeuhr, som Eieren, imod en passende Findeløn og Betalingen af dette Avertissement, kan erholde udleveret herfra Contoiret. Fiends Nørlyng Herredscontoir, den 23de Septbr. 1846. F. Eberlin.
Viborger Samler, 1846-09-28
En hvid Puddelhund er kommen løbende til Rinds holm pr. Viborg, hvor den af Eieren ønskes afhentet snarest muligt. Natten mellem 16de og 17de De, er bortløbet en sort blis set Hoppe fra Lemming=Rygaards Mark, for Tilveiebringelsen, af samme loves en passende Douceur; man henvender sig til Fæster Frederik paa Lemming Nygaard.
Viborger Samler, 1846-09-28
Placat. Fredagen den førstkommende 16de October, Formiddag Kl. 10, bliver paa Viborg Raadhuus foretaget Licitation over Opførelsen af en Skolebygning heri Byen. Overslag, Tegning og Conditioner bekjendtgjøres ved Licitationen og ere forinden til Eftersyn hos Medlem af Skolecommissionen Kjøbmand S. Hagemann. Det bemærkes, at Overslagssummen er c. 4000 Rbd. E. Selmer, Viborg, den 28de September 1846. const.
Viborger Samler, 1846-09-28
Efter Overeenskomst med Auctionsdirecteuren afholdes Mandagen den førstkommende 5te October, om Formiddagen Kl. 11, paa Viborg Raadhuus Auction over et Partie Mahagony Fineer, bestaaende af circa 900 Blade, der bortsælges, 80 Pakker.
Viborger Samler, 1846-09-29
Nr. 153. s. Kongelig allernaadigst privilegeret 74 Aar. Tidende. Stifts vor Forsendes med Brevposten i Danmark og Hertugdommerne. Tirsdagen den 29de September 1846. Denne Tidendes udenlandske Artikel redigeres af Adjunct Neitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-09-29
Nyeste Postefterretninger. Ostindien og China. Overlandposten til London, medbringer nye Efterretninger af 9de Aug. fra Calcutta og af 15de f. M. fra Madras. Gulab Sing modsætter sig den britiske Regjerings Befaling om at reducere Hæren; hans Søn intriguerer med Achbar Chan. Under disse Forhold synes det utvivlsomt, at de engelske Tropper ville forblive i Lahore, og at man vil lade Stridskræfterne ved Seiledsch forblive samlede. Man fortæller endog, at en ny Hær skal trækkes sammen, og at Briterne ville ved Aarets Slutning foretage et nyt Tog til Lahore.